Document ID: 32011D0201

RÅDETS AFGØRELSE
af 28. februar 2011
om indgåelse af en frivillig partnerskabsaftale mellem Den Europæiske Union og Republikken Cameroun om retshåndhævelse, god forvaltningspraksis og handel på skovbrugsområdet med træ og træprodukter til Den Europæiske Union (FLEGT)
(2011/201/EU)
RÅDET FOR DEN EUROPÆISKE UNION HAR -
under henvisning til traktaten om Den Europæiske Unions funktionsmåde, navnlig artikel 207, stk. 3, første afsnit, og artikel 207, stk. 4, første afsnit, sammenholdt med artikel 218, stk. 6, litra a), nr. v), og artikel 218, stk. 7,
under henvisning til forslag fra Europa-Kommissionen,
under henvisning til Europa-Parlamentets godkendelse, og
ud fra følgende betragtninger:
(1)
I maj 2003 vedtog Europa-Kommissionen en meddelelse til Rådet og til Europa-Parlamentet om »Retshåndhævelse, god forvaltningspraksis og handel på skovbrugsområdet (FLEGT): Forslag til en EU-handlingsplan«, hvori den opfordrede til, at der træffes foranstaltninger til at bekæmpe ulovlig skovhugst gennem vedtagelsen af frivillige partnerskabsaftaler med træproducerende lande. Rådets konklusioner for handlingsplanen blev vedtaget i oktober 2003 (1), og Europa-Parlamentet vedtog en beslutning herom den 11. juli 2005 (2).
(2)
I overensstemmelse med Rådets afgørelse 2011/200/EU (3) blev den frivillige partnerskabsaftale mellem Den Europæiske Union og Republikken Cameroun om retshåndhævelse, god forvaltningspraksis og handel på skovbrugsområdet med træ og træprodukter til Den Europæiske Union (FLEGT) (i det følgende benævnt »aftalen«) undertegnet den 27. september 2010, med forbehold af dens indgåelse.
(3)
Aftalen bør indgås -
VEDTAGET DENNE AFGØRELSE:
Artikel 1
Den frivillige partnerskabsaftale mellem Den Europæiske Union og Republikken Cameroun om retshåndhævelse, god forvaltningspraksis og handel på skovbrugsområdet med træ og træprodukter til Den Europæiske Union (FLEGT) godkendes herved på Unionens vegne.
Teksten til aftalen er knyttet til denne afgørelse.
Artikel 2
Formanden for Rådet bemyndiges herved til at udpege den person, der på Unionens vegne er beføjet til at give den meddelelse, der er omhandlet i aftalens artikel 31, med bindende virkning for Unionen.
Artikel 3
Unionen repræsenteres af Kommissionens repræsentanter i det fælles gennemførelsesråd og det fælles overvågningsudvalg, jf. aftalens artikel 19.
Medlemsstaterne kan deltage i møderne i det fælles gennemførelsesråd og det fælles overvågningsudvalg som medlemmer af Unionens delegation.
Artikel 4
Med henblik på ændring af aftalens bilag, jf. artikel 29, er Kommissionen bemyndiget til at godkende sådanne ændringer på Unionens vegne, jf. proceduren i artikel 11, stk. 3, i Rådets forordning (EF) nr. 2173/2005 af 20. december 2005 om indførelse af en FLEGT-licensordning for import af træ til Det Europæiske Fællesskab (4).
Artikel 5
Denne afgørelse træder i kraft på dagen for vedtagelsen.
Udfærdiget i Bruxelles, den 28. februar 2011.

Labels: 1
3
6
18
15